বিদ্যাসাগর সেতুতে দুর্ঘটনা, পর পর গাড়িতে বাসের ধাক্কা

কলকাতা: কলকাতা শহরে বড়সড় দুর্ঘটনা। বিদ্যাসাগর সেতু (Vidyasagar bridge) থেকে নামার সময় পর পর গাড়িতে ধাক্কা বেসরকারি বাসের (Private Bus)। পুলিশ সূত্রে খবর, ধুলাগড় নিউটন রুটের বাস (Dhulagarh Newton Route Bus) নিয়ন্ত্রণ হারিয়ে ধাক্কা মারে একটি প্রাইভেট গাড়ি সহ আরেকটি ছোট হাতি গাড়ির পিছনে। ধাক্কায় উলটে যায় যায় ছোটা হাতি।

বাসের একাধিক যাত্রীসহ প্রাইভেট গাড়িরও (Private Car) বেশ কয়েকজন যাত্রী দুর্ঘটনায় জখম হয়েছে বলে খবর।

আরও পড়ুন: যুবককে পিটিয়ে খুনে চাঞ্চল্য উত্তর ২৪ পরগনায়

পুলিশ সূত্রে খবর, মঙ্গলবার সকালে ধূলাগড় থেকে নিউটাউনগামী একটি বাস বিদ্যাসাগর সেতু পেরিয়ে রবীন্দ্রসদনের কাছে ঢাল দিয়ে নামার সময়ে আচমকাই গতি বাড়িয়ে দেয়। সামনে থাকা একটি প্রাইভেট কার সহ, ছোট ম্যাটাডোরে ধাক্কা মারে। বাসের ধাক্কায় ভ্যানটি উল্টে যায়। আহত হন প্রাইভেট কারে থাকা যাত্রীরা। সেইসঙ্গে বাসযাত্রীরাও আহত হয়েছেন। পরপর গাড়িতে ধাক্কা দেওয়ার পর আর থামেনি বাসটি। সোজা এসে হেস্টিংসের কাছে ফুটপাথের রেলিং ভেঙে সেখানে উঠে যায় বাসের চাকা।

এই দুর্ঘটনার পরেই বিদ্যাসাগর সেতুর মতো গুরুত্বপূর্ণ সংযোগকারী রাস্তায় ব্যাপক যানজট তৈরি হয়। ব্যস্ত রাস্তাটিতে ব্যাপক দুর্ভোগে পড়ে যাত্রীরা। ঘটনাস্থলে এসে পৌঁছয় থানার পুলিশ ঘটনাস্থলে পৌঁছয়। যাত্রীদের উদ্ধার করে চিকিৎসার ব্যবস্থা করা হয়। বাস ও চালককে আটক করা হয়েছে।

প্রাথমিকভাবে পুলিশের অনুমান, বাসটি নিয়ন্ত্রণ হারিয়েই এত তীব্র গতিতে এই দুর্ঘটনা ঘটিয়েছে। গাড়ির ব্রেক পরীক্ষা করে দেখা হচ্ছে।

দেখুন অন্য খবর: