সাতসকালে বাস দুর্ঘটনা! জখম ৬

ওয়েব ডেস্ক: ফের বাস দুর্ঘটনা (Bus Accident)! ঘটনায় আহত ৬।

ঘটনাটি ঘটেছে মঙ্গলবার সকাল ৬টা নাগাদ হাওড়া জাতীয় সড়কের কাছে। এক বেসরকারি বাসের ধাক্কায় আহত ৬জন।

খাঁপাড়া মোড়ে ট্র্যাফিক সিগন্যাল না মেনে ছুটছিল বাসটি। আর তখনই দুটি সাইকেল এবং দুটি বাইককে ধাক্কা মারে বাসটি। ঘটনায় আহত হন ৬জন।

আরও পড়ুন: রাতে বজবজ ESI হাসপাতালে আগুন

আহতদের তালিকায় রয়েছে মহিলাও। ঘটনায় গুরুতর আহত হন মহিলা-সহ ৩জন। তাদের তড়িঘড়ি ঘটনাস্থল থেকে নিয়ে যাওয়া হয় গাববেড়িয়া হাসপাতালে। সেখানেই চলে চিকিৎসা।

বাস দুর্ঘটনার প্রতিবাদে নামেন স্থানীয় বাসিন্দারা। আধঘন্টারও বেশি সময় ধরে জাতীয় সড়ক অবোরধ করেন স্থানীয়রা। বিক্ষোভকারীদের দাবি, সিগন্যাল না মেনেই ছোটে বিভিন্ন যানবাহন। আর যার জেরে প্রত্যেক বারের মত এবারেও ঘটল দুর্ঘটনা।

স্থানীয়দের বিক্ষোভের জেরে বেশকিছুক্ষণের জন্য জাতীয় সড়কে তীব্র যানজটের সৃষ্টি হয়। পরে পুলিশ এসে বিক্ষোভকারীদের সঙ্গে কথা বলে পরিস্থিতি নিয়ন্ত্রণে আনে। ইতিমধ্যেই পুলিশের পক্ষ থেকে ঘটনার তদন্তে নেমে চালক-সহ বাসটিকে আটক করেছে পুলিশ।

দেখুন অন্য খবর

The post সাতসকালে বাস দুর্ঘটনা! জখম ৬ first appeared on KolkataTV.

The post সাতসকালে বাস দুর্ঘটনা! জখম ৬ appeared first on KolkataTV.